Laitilan Wirvoitusjuomatehdas 2013.**Laitilan Wirvoitusjuomatehdas Oy** on Laitilassa toimiva, vuonna 1995 juomanvalmistuksen aloittanut yritys. Laitilan Wirvoitusjuomatehdas on Suomen suurin pienpanimo ja Hartwallin, Sinebrychoffin ja Olvin jälkeen Suomen neljänneksi suurin panimo. Laitilan Wirvoitusjuomatehtaan tehdas sijaitsee Laitilassa, jossa juomien valmistukseen käytetään pelkästään tuuli- ja aurinkovoimalla tuotettua sähköä. Toimitusjohtaja on vuodesta 2024 alkaen ollut Olli Heikkilä. Laitilan Wirvoitusjuomatehdas valmistaa virvoitusjuomia, vesiä, oluita, siideriä, lonkeroa, hard seltzereitä ja energiajuomia. Laitilan tunnetuimpia tuotemerkkejä ovat Kukko-olut, NAKU Hard Seltzer, Oiva-siideri sekä vanhanajan limonaadit. Omien tuotemerkkien lisäksi Laitilan Wirvoitusjuomatehdas toimii sopimusvalmistajana muun muassa useille kauppaketjujen omille merkeille.

Historia
--------

  

**Fisutta Oy**

Laitilan Wirvoitusjuomatehdas perustettiin alun perin nimellä Fisutta Oy 14.10.1993, jolloin yrityksen toiminta-ajatuksena oli aloittaa kalajalosteiden vienti Keski-Eurooppaan. Fisutta Oy:n perustivat neljä laitilalaista nuorta miestä, jotka vaihtoivat kuitenkin toimialaa juomateollisuuteen ensimmäisen epäonnisen markkinointimatkan jälkeen. Kaupparekisteriin yritys merkittiin 23.3.1994.  Yksi perustajaosakkaista, Totti Salko, on edelleen Laitilan Wirvoitusjuomatehtaan hallituksen puheenjohtaja.

  

**Limonaadien ja siiderin valmistus**

Laitilan Wirvoitusjuomatehtaan nimi on peräisin ennen talvisotaa toimineelta Laitilan Uudelta Virvoitusjuomatehtaalta ja ensimmäiset tuotteet olivat nostalgisia virvoitusjuomia, jotka brändättiin vanhan tyylin mukaisesti. Limonaadien valmistus aloitettiin vuonna 1995 hyvin vaatimattomissa puitteissa, Fazerin vanhassa munanporaamossa, Laitilassa. Juomat valmistettiin ja pullotettiin kokonaan käsityönä ja itse tehdyillä laitteilla. Jopa etiketit liimattiin pulloihin käsin. Tuotevalikoimaa laajennettiin vuonna 1997 Oiva-siiderillä, mikä saikin kiitettävän vastaanoton. Siiderin alkuperäinen nimi oli Laitilan Siideri, mutta vuonna 1999 siiderin nimi vaihtui Oivaksi samannimisen hotellin mukaan, minkä omistivat elokuvantekijät Mika ja Aki Kaurismäki.

  

Vuonna 2009 yritys alkoi valmistaa Brändy-lonkeroa, joka on alun perin toinen Helsingin vuoden 1952 olympialaisten aikana myyntiin tulleista lonkeroista.

Ensimmäisinä vuosina panimo tuotti juomia noin 1 000 litraa kuukaudessa ja vuonna 2013 noin 30 miljoonaa litraa. Tuotantomääriensä perusteella Laitila sijoittui vuonna 2013 pienimpään veroalennusluokkaan ja sai 10 prosentin veroalennuksen.

Laitilan Wirvoitusjuomatehdas alkoi vuonna 2001 käyttää ensimmäisenä yrityksenä Suomessa tuotteidensa valmistukseen ainoastaan tuulivoimaa ja vuonna 2018 myös aurinkovoimaa. Lokakuussa 2010 yritys sai yhden vuoden 2010 neljästä valtakunnallisesta yrittäjäpalkinnosta, ja vuonna 2016 Greenpeace nimesi Laitilan Wirvoitusjuomatehtaan Suomen vihreimmäksi panimoksi.

Laitilan Wirvoitusjuomatehtaan juomat ovat olleet tuotesijoittelun kautta näkyvästi esillä useissa suomalaisissa televisio- ja elokuvatuotannoissa. Valvira puuttui vuonna 2010 valmistuneen elokuvan *Veijarit* alkoholimainontaan uhkaamalla nostaa elokuvan ikärajan 18 vuoteen, jollei elokuvassa näkyvää Laitilan tuotesijoittelua vähennetä. Yhtiön olutmerkeillä ei ole koskaan ollut omaa tv-mainoskampanjaa, mutta Laitila on ollut mukana 40–50 elokuvassa.

Helsinki Beer Festivalin raati valitsi Laitilan Wirvoitusjuomatehtaan Imperiaali Stout -oluen Vuoden olueksi 2013. Sama olut valittiin myös Suomen paras olut -kilpailun parhaaksi Herkkujen Suomi – Syystober -tapahtumassa. Laitilan Wirvoitusjuomatehtaan oluet ovat menestyneet myös aiempina vuosia Suomen paras olut -kilpailussa.

Laitilan Wirvoitusjuomatehtaan juomia
-------------------------------------

### Virvoitusjuomat

Laitilan valmistamaa Herra Hakkaraisen banaanilimonaadia. Herra Hakkarainen on hahmo Mauri Kunnaksen kuvakirjoissa.
* Herra Hakkaraisen päärynälimonaadi
* Herra Hakkaraisen vadelmalimonaadi
* Jaffa appelsiinilimonaadi
* Limone limettilimonaadi
* Le Pom hedelmälimonaadi
* Messina veriappelsiinilimonaadi
* Rio Cola kolalimonaadi
* Sitruunasooda sitruunalimonaadi
* Panama greippilimonaadi

### Kivennäisvedet

* Citra Humalavesi
* Pore pöytävesi

### Oluet

Kukko Lager -olutta kolpakossa.

|  |  |
| --- | --- |
| * Kukko Pils (4,5 %)
* Kukko Vahva Pils (5,5 %)
* Kukko Lager (4,7 %)
* Kukko Bitter (4,2 %)
* Kukko Helles (5,0 %)
* Kukko IPA (5,5 %)
* Kukko Red Ale (5,0 %)
* Kukko Schwarz (4,5 %)
* Kukko Tuima (8,5 %)
* Kukko Tumma (4,5 %)
* Kukko Vehnä (5,5 %)
 | * Kukko Pils Alkoholiton (0,3 %)
* Kukko IPA Alkoholiton (0,3 %)
* Atlanta American Pils (5,0 %)
* Imperiaali Stout (9,2 %)
* Kölssi (4,7 %)
* Lakritsi Portteri (5,4 %)
* Mississippi Steam IPA (5,0 %)
* Mämmi Cream Stout (5,5 %)
 |

Kukko-oluista Lager, Pils, Tumma ja Schwarz sopivat myös keliaakikoille.

### Siiderit ja Skumpat

* Oiva Aito Mustikka (4,7 %)
* Oiva Kuiva Luomuomena (5,2 %)
* Skumppa Sparkling Rosé (4,7 %)
* Skumppa Sparkling Red (4,7 %)
* Skumppa Sparkling White (4,7 %)
* Skumppa Sparkling White Extra Dry (4,7 %)

### Lonkerot ja Seltzerit

* Brändy Long Drink (5,5 %)
* Gini Long Drink (5,5 %)
* Gini Long Drink (6,0 %)
* Spritzer Long Drink (5,5 %)
* Tom Collins Drinkkilonkero (5,0 %)
* Sex On The Beach Drinkkilonkero (5,5 %)
* Taskumatti Mustikkalonkero (4,7 %)
* NAKU Hard Seltzer Apple Sour (4,5 %)
* NAKU Hard Seltzer Lemon Sour (4,5 %)

Lähteet
-------

1. 1 2  Laitilan Wirvoitusjuomatehdas on vuoden vahvin *Marmai.fi*.  23.11.2010. Viitattu 12.10.2016.
2. 1 2 3 4  Vuosikertomus 2017 (PDF) *laitilan.com*. Laitilan Wirvoitusjuomatehdas Oy. Viitattu 13.10.2018.
3. ↑  Laura Hongisto: Tiesitkö? Laitilan Wirvoitusjuomatehtaan tarina alkoi kalajalosteista *Laitilan Wirvoitusjuomatehdas*.  10.10.2023. Viitattu 10.10.2023.
4. ↑  Virre-tietopalvelu *Virre-tietopalvelu*. Viitattu 10.10.2023.
5. ↑  Laura Hongisto: Tiesitkö? Laitilan Wirvoitusjuomatehtaan tarina alkoi kalajalosteista *Laitilan Wirvoitusjuomatehdas*.  10.10.2023. Viitattu 10.10.2023.
6. ↑  Historia *Laitilan Wirvoitusjuomatehdas*. Viitattu 10.10.2023.
7. ↑  Mitä ihmettä? Kaurismäen suurelokuva ensi-illassa pikkuruisessa kinossa *www.iltalehti.fi*. Viitattu 10.10.2023.
8. ↑  STT-Info *sttinfo.fi*.  [vanhentunut linkki]
9. ↑  Tuomo Väliaho: Kukkolan Kuningas *Helsingin Sanomat*.  26.6.2012.  Arkistoitu 21.12.2013. Viitattu 5.9.2013.
10. ↑  Laki alkoholi- ja alkoholijuomaverosta, 9 § *finlex.fi*. Viitattu 3.9.2013.
11. 1 2  Ympäristön ystävä *Laitilan Wirvoitusjuomatehdas*. Viitattu 13.5.2020.
12. ↑  Kukko-oluen panijat palkittiin *Yle Uutiset*.  22.10.2010. Viitattu 13.5.2020.
13. ↑  Valtakunnallinen yrittäjäpalkinto 2010 *Varsinais-Suomen Yrittäjä*.  Arkistoitu 13.11.2011. Viitattu 15.9.2011.
14. ↑  Lehtonen, Veli-Pekka: Veijarit-elokuva jäi kiinni alkoholimainonnasta *HS.fi*.  5.3.2013.  Arkistoitu 25.10.2014. Viitattu 5.9.2013.
15. ↑  Vuoden olut 2013 *Varsinais-Suomen Yrittäjä*.  Arkistoitu 28.9.2013. Viitattu 27.4.2013.
16. ↑  TIEDOTE: 22.08.2013 *Panimo- ja virvoitusjuomateollisuusliitto, tiedote*.  22.8.2013. Viitattu 3.9.2013. [vanhentunut linkki]
17. ↑  Keliakialiitto (Arkistoitu – Internet Archive)

Aiheesta muualla
----------------

* Yrityksen sivusto
* Osake- ja yhtiöhistoriaa Pörssitiedossa

Suomen panimot

|  |  |
| --- | --- |
| Suuret panimot | 
* Hartwall
* Olvi
* Sinebrychoff

 |
| Pienpanimot | 
* Hailuodon Panimo
* Hollolan Hirvi
* Fiskarsin Panimo
* Laitilan Wirvoitusjuomatehdas
* Lammin Sahti
* Mallaskoski
* Malmgårdin Panimo
* Nokian Panimo
* Panimoravintola Beer Hunter's
* Panimoravintola Bruuveri
* Panimoravintola Koulu
* Panimoyhtiö Hiisi
* Koskipanimo (Panimoravintola Plevna)
* Perhon Panimo
* Saimaan Juomatehdas
* Sonnisaari Panimo
* Stadin Panimo
* Stallhagen
* Suomenlinnan Panimo
* Teerenpeli
* Vakka-Suomen Panimo

 |
| Katso myös | 
* Pienpanimo
* Panimo

 |